CELEX: 62010CN0588
Language: fi
Date: 2010-12-14 00:00:00
Title: Asia C-588/10: Ennakkoratkaisupyyntö, jonka Naczelny Sąd Administracyjny (Puola) on esittänyt 14.12.2010 — Minister Finansów v. Kraft Foods Polska SA

19.3.2011   
            
            
               FI
            
            
               Euroopan unionin virallinen lehti
            
            
               C 89/5
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 14.12.2010 — Minister Finansów v. Kraft Foods Polska SA
   (Asia C-588/10)
   2011/C 89/10
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Kantaja: Minister Finansów
   
      Vastaaja: Kraft Foods Polska SA
   
      Ennakkoratkaisukysymys
   
   Onko tavaroista ja palveluista kannettavasta verosta annetun lain 29 §:n 4 a momentti direktiivin 2006/112/EY (1) 90 artiklan 1 kohdassa — jonka mukaan liiketoimen suorittamisen jälkeen myönnettävän hinnanalennuksen johdosta veron perustetta on vastaavasti alennettava jäsenvaltioiden vahvistamin edellytyksin — tarkoitettujen edellytysten sekä arvonlisäveron neutraalisuuden periaatteen ja suhteellisuusperiaatteen mukainen, ottaen huomioon, että kyseisen momentin mukaan edellytyksenä oikeudelle alentaa veron perustetta suhteessa laskussa esitettyyn veron perusteeseen on, että verovelvollisella on ennen veroilmoituksen jättämisajan päättymistä sinä verokautena, jonka aikana tavaran tai palvelun hankkija on saanut korjatun laskun, hallussaan ilmoitus siitä, että tavaran tai palvelun hankkija, jolle lasku on osoitettu, on vastaanottanut korjatun laskun?
   
      (1)  EUVL L 347, s. 1.